ทั่วโลกจับตา 2 ผู้นำเกาหลี! เปิดฉากการเจรจาครั้งประวัติศาสตร์อย่างเป็นทางการแล้ว
ทั่วโลกจับตา 2 ผู้นำเกาหลี! เปิดฉากการเจรจาครั้งประวัติศาสตร์อย่างเป็นทางการแล้ว
27 เม.ย. 2561

ผู้สื่อข่าวรายงานว่า ประธานาธิบดีมูน แจ อิน แห่งเกาหลีใต้ และนายคิม จอง อึน ผู้นำเกาหลีเหนือ ได้เปิดฉากการเจรจาในการประชุมสุดยอดอย่างเป็นทางการแล้วในวันนี้
โดย สื่อต่างประเทศรายงานว่า ในช่วงที่ผู้นำเกาหลีเหนือได้เซ็นสมุดเยี่ยมในฐานะแขกของประเทศนั้น นายคิม ได้เซ็นสมุดเยี่ยม ซึ่งมีใจความว่า “ช่วงเวลาแห่งสันติภาพ เปิดฉากขึ้นแล้ว ณ บัดนี้”
นอกจากนี้ นายมูน แจ อิน ประธานาธิบดีเกาหลีใต้ ได้จับมือทักทายนายคิม และมีการมอบดอกไม้ต้อนรับ โดยนายมูนได้พานายคิมเดินเข้าสู่ดินแดนเกาหลีใต้ ซึ่งมีการปูพรมแดงต้อนรับนายคิมอย่างยิ่งใหญ่
ส่วนในช่วงบ่าย ผู้นำเกาหลีเหนือและเกาหลีใต้จะร่วมปลูกต้นไม้ร่วมกันเพื่อเป็นที่ระลึกที่บริเวณชายแดน จากนั้นผู้นำทั้งสองจะรับประทานอาหารเย็นร่วมกันในเวลา 18.30 น.ตามเวลาท้องถิ่น





 